laion/Wikipedia-Exotic huggingface dataset:
קו אליזבת

קו אליזבת הוא קו רכבת חשמלית מהיר, תת-קרקעי בחלקו, במטרופולין לונדון בירת בריטניה. הקו חוצה את המטרופולין ממזרח למערב ומתחבר בקצותיו ליעדים במחוזות אסקס, ברקשייר ובקינגהאמשייר הגובלים במטרופולין משני עבריו. הקו נבנה על מנת לתגבר את התחבורה הציבורית בלונדון, להקל את עומס הנוסעים בחלק מקווי הרכבת התחתית שלה ולזרז את הנסיעות בה. הפעלתו כפופה ל-TfL, תאגיד התחבורה של לונדון רבתי. רעיון הקמת הקו הועלה לראשונה בשנות הארבעים. ניסיונות נוספים לקדמו החל משנות השבעים לא נשאו פרי. רק בשנת 2001 החל הליך ההצעה והתכנון להתקדם. בשנת 2008 קיבל הפרלמנט חוק מיוחד בנוגע להקמת הקו. עבודות בניית התשתית לקו החלו בשנת 2009 והן מתנהלות בשם קרוסרייל (Crossrail). במאי 2015 הופעל הסעיף הצפון-מזרחי של הקו ובמאי 2018 החל לפעול קטע בחלקו המערבי. עד להפעלת הקו לכל אורכו הם פועלים תחת המותג TfL Rail. באוגוסט 2018 הוכרז על עיכוב בפתיחתו של הקו ומועד הסיום עודכן ל-2021 ולאחר מכן ל-2022. בדצמבר 2018 הוכרז כי הושג הסכם פיננסי להמשך העבודות עד להשלמתו. הקו נקרא על שם המלכה אליזבת השנייה, שחנכה את הקו באופן רשמי ב-17 במאי 2022 במהלך שנת יובל הפלטינה למלכותה. החלק המרכזי של הקו נפתח לנוסעים ב-24 במאי. בחלקו המרכזי של הקו הוא עובר בלונדון בנתיב אחד והוא מתפצל בשני קצותיו לשני סעיפים: במזרח - סעיף דרומי אל אבי ווד (Abbey Wood) בתוך מטרופולין לונדון סעיף צפוני אל העיר שנפילד (Shenfield) שבמחוז אסקס במערב - סעיף דרומי אל נמל התעופה הית'רו סעיף מערבי אל העיר רדינג בברקשייר אורכו הכולל של הקו על כל סעיפיו הוא 117 קילומטר והוא עובר ב-41 תחנות נוסעים. על פי הערכה הוא ישרת ממועד פתיחתו המלאה 200 מיליון נוסעים בשנה. הקו נשען ברובו על תשתית מסילות ותחנות קיימת, אך הקמתו כללה חפירה של שתי מנהרות חדשות באורך של כ-21 קילומטר כל אחת והקמת עשר תחנות נוסעים חדשות. בנוסף נערכות עבודות רבות להתאמת התחנות הקיימות להפעלת הקו. חפירת המנהרות הסתיימה ב-2015. הנחת הפסים לאורך הקו הסתיימה ב-2017. בחלקו המרכזי של הקו הוא עובר בתחנות רכבת מרכזיות של העיר, ובהן פדינגטון ותחנת רחוב ליברפול. הפעלת הקו מיועדת לקצר באופן משמעותי את זמני הנסיעה בין תחנות שונות בתוך המטרופולין. כך, זמן הנסיעה מאבי ווד בדרום מזרח אל הית'רו במערב יצטמצם מ-93 דקות ל-52 דקות, וזמן הנסיעה מקנרי וורף אל תחנת פדינגטון יתקצר מ-34 דקות ל-17 דקות. עלות הקמת הקו הוערכה ב-15.4 מיליארד לירות, אך סכום זה צפוי לגדול. המנהרות החדשות בקו נחפרו בקוטר מוגדל של 6.2 מטר על מנת לאפשר שימוש ברכבות מדגם חדש - 345, מתוצרת חברת בומברדייה. כל רכבת היא באורך כולל של 200 מטר (עם אופציה להארכה עד 240 מטר) ובה תשעה קרונות וקיבולת של עד 1,500 נוסעים. הרכבות ינועו בקו בתדירות של עד 24 רכבות בשעה ובמהירות של עד 140 קילומטר לשעה. הרכבות הראשונות מדגם זה החלו לפעול ביוני 2017. מפעיל הקו הוא תאגיד MTR מהונג קונג. מנהרה בהקמה אתר עבודות - קו אליזבת אתר עבודות, 12/2013 רציף תחנת הרכבת וולוויץ' מדיה וקבצים בנושא קו אליזבת בוויקישיתוף אתר האינטרנט הרשמי של קו אליזבת (באנגלית) קו אליזבת, ברשת החברתית אקס (טוויטר) Barry Neild, ‏First look at epic new Crossrail tunnel ride under London, באתר CNN, ‏25 במאי 2018 לאחר שנים של המתנה: נחנך הקו המהיר של הרכבת התחתית בלונדון, באתר כלכליסט, 24 במאי 2022 הסגולה של לונדון, באתר זמן ישראל, 25 במאי 2022 מרק ונהונקר, ניו יורק טיימס, מסאותהול לווליץ' - מסע ברחבי לונדון בקו אליזבת, באתר הארץ, 21 ביוני 2023
סוזן באקנר

סוזן באקנר (באנגלית: Susan Buckner;‏ 28 בינואר 1953 – 2 במאי 2024) הייתה שחקנית אמריקאית. באקנר נולדה בסיאטל, ב-1971 נבחרה ל"מיס וושינגטון" ועלתה לשלב העשר בתחרות מיס אמריקה 1972, היא גם הייתה מבין המתמודדות המובילות בקטגוריה של כושר וסגנון חיים. ב-1976 הופיעה כרקדנית בסרט המוזיקלי "The First Nudie Musical" וגם הייתה בתפקיד אורח בסדרה "אשת משטרה". ב-1977 הופיעה בסרט הביוגרפי על הווארד יוז הנקרא "הווארד יוז הנפלא". שיחקה את תפקיד פטסי בסרט גריז. ב-1981 שיחקה בסרט האימה "ברכה קטלנית" לצד שרון סטון. הופיעה בפרקים של מספר סדרות וביניהן סטארסקי והאץ' וספינת האהבה. ב-1980 הייתה באחד התפקידים הראשיים בקומדיה "When the Whistle Blows" של ABC. מדיה וקבצים בנושא סוזן באקנר בוויקישיתוף סוזן באקנר, במסד הנתונים הקולנועיים IMDb (באנגלית) סוזן באקנר, באתר Discogs (באנגלית) Susan Buckner, MUBI (באנגלית) Susan Buckner, Grease Wiki (באנגלית) ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
קוטקה (אביזר לבוש)

קוֹטֵקָה, הוֹרִים (horim) או דלעת פין הוא כיסוי פין מסורתי שלובשים זכרים ילידים בכמה שבטים בגינאה החדשה, במיוחד שבטי הרמה, כדי לכסות את איברי המין שלהם. כיסויי הקוטקה עשויים בדרך כלל מדלעת מיובשת, ומוחזקים במקומם בעזרת לולאת סיבים קטנה שנמתחת מבסיס הקוטקה ומלופפת סביב שק האשכים. לולאה משנית סובבת את החזה או הבטן, וקשורה לראש הקוטקה כדי להחזיק אותה מתנשאת במקומה. גברים בוחרים בקוטקות הדומות לאלה של גברים אחרים בקבוצה התרבותית שלהם. לדוגמה, אנשי יאלי מעדיפים קוטקה ארוכה ורזה, המסייעת להחזיק את חישוקי הקשת המרובים שסובבים את מותניהם. גברי שבט טיום לובשים דלעת כפולה, מוחזקת ברצועת בד, ומשתמשים בחלל שבין שתי הדלועים לנשיאת חפצים קטנים, כגון כסף וטבק. הקוטקה הוא לבוש מסורתי בשבטי הרמה בגינאה החדשה. שבטים רבים מאופיינים בעזרת האופן שבו הם לובשים את הקוטקה. יש שעוטים אותה כשהיא מתוחה ישר לפנים, ואחרים עוטים אותה כשהיא מתנשאת בזווית, היישר למעלה או בכיוונים אחרים. קוטר הקוטקה משתנה גם הוא משבט לשבט. אין קשר בין אורך הקוטקה או גודלה ובין הסטטוס החברתי של העוטה אותה. כיסויי קוטקה בגדלים שונים משמשים למטרות שונות: קוטקות קצרות נלבשות בזמן העבודה וארוכות יותר נלבשות באירועים חגיגיים. הקוטקה עשויה מדלעת מיוחדת. משקולות אבן נקשרות לתחתית הדלעת כדי למתוח אותה כשהיא גדלה. עיקולים נוצרים באמצעות חוט שמגביל את צמיחתה רק לכיוון שהמגדל רוצה שהיא תגדל אליו. צורות הקוטקה עשויות להיות מעוצבות כך באופן די מתוחכם. כשהן נקטפות, הדלועים מרוקנות מתוכנן ומיובשות. לפעמים הן נמשחות בדונג, נצבעות או מעוטרות בנוצות וקישוטים אחרים. בשנים 1971 ו-1972, ממשלת אינדונזיה השיקה את "מבצע קוטקה", שנועד לנסות לעודד את הילידים ללבוש מכנסיים וחולצות, שנחשבו למודרניים יותר. אולם הילידים לא השיגו בגדים להחלפה, לא היה להם סבון, והם לא היו מודעים לאופן שבו יש לטפל בבגדים כאלה. הבגדים המודרניים לא כובסו, וגרמו להם למחלות עור. היו גם דיווחים על גברים שחבשו את המכנסיים ככובע, ונשים שהשתמשו בשמלות כשקי נשיאה. בסופו של דבר הקמפיין נזנח. ובכל זאת, ביגוד מודרני נדרש כדי להיכנס למשרדי ממשלה באזור, וילדים נדרשים ללבוש ביגוד מערבי בבתי הספר. מדיה וקבצים בנושא קוטקה בוויקישיתוף Phallocrypts (Art-Pacific.com: New Guinea tribal art and Indonesian folk art), www.art-pacific.com ערך זה הוא קצרמר בנושא טקסטיל. אתם מוזמנים לתרום לוויקיפדיה ולהרחיב אותו.
כימרות ארוכות חוטם

כימרות ארוכות חוטם (שם מדעי: Rhinochimaeridae) היא משפחה של דגי סחוס קטנים בני סדרת הכימראים. במשפחה זו 3 סוגים ושמונה מינים. לכימרות בני משפחה זו חוטם מוארך המשמש לחיפוש מזון כמו דגים קטנים בעומקים חשוכים. הם בעלי סנפירים רחבים ושטוחים ועל גבם ישנו עוקץ בעל ארס חלש המשמש להגנה. צורת הזנב מזכירה קצה עפיפון ומיועדת לשיט חסכוני באנרגיה. כימרות אלה חיים באוקיינוסים בעומק 200-2,000 מטר באזורים טרופיים וממוזגים. הם מגיעים לאורך 60–140 ס"מ, בהתאם למין. משפחה כימרות ארוכות חוטם (Rhinochimaeridae) סוג Harriotta - בו 2 מינים סוג Neoharriotta - בו 3 מינים סוג Rhinochimaera - בו 3 מינים מדיה וקבצים בנושא כימרות ארוכות חוטם בוויקישיתוף כימרות ארוכות חוטם, באתר ITIS (באנגלית) כימרות ארוכות חוטם, באתר NCBI (באנגלית) כימרות ארוכות חוטם, באתר Animal Diversity Web (באנגלית) כימרות ארוכות חוטם, באתר האנציקלופדיה של החיים (באנגלית) כימרות ארוכות חוטם, באתר GBIF (באנגלית)
כימרה שטוחת חוטם

כימרה שטוחת חוטם (שם מדעי: Callorhinchus) הוא סוג של דגי סחוס קטנים בני סדרת הכימראים שהוא היחידי במשפחה כימרות שטוחות חוטם (Callorhinchidae). בסוג ישנם שלושה מינים חיים ומין הידוע ממאובנים מהקרטיקון. הם קרובים לכימרות המצויות. המינים בסוג הם מהקטנים שבדגי הסחוס ואורכם מגיע ל-70–125 ס"מ. הם בעלי חוטם ארוך ונמוך המצוי מעל פיהם ומזכיר חדק של פיל, מה שנתן להם את שמם האנגלי - "Elephantfish". העיניים נמצאות מעל הראש ובעלות מבנה המותאם לראיית לילה. כמו שאר דמויי-הכרישים הם בעלי שלד סחוסי ובעלי עור נוקשה בצבעים כהים, בעיקר חום או שחור ולעיתים מנומר. הסנפירים שלהם ארוכים ושטוחים וכך גם זנבם. הם חיים רק באוקיינוסים הדרומיים בעומקים משתנים אך בדרך כלל בצמוד לקרקעית הים החולית או הבוצית, שם חוטמם המוזר עוזר לאתר טרף קבור כמו צדפות וסרטנים. מעריכים שבשל איטיותם הם אינם מסוגלים לתפוס דגי גרם בריאים. ישנם 3 מינים בסוג זה: Callorhinchus callorynchus Callorhinchus capensis Callorhinchus milii מין נוסף, Callorhinchus torresi חי בקרטיקון וידוע רק ממאובנים. מדיה וקבצים בנושא כימרה שטוחת חוטם בוויקישיתוף כימרה שטוחת חוטם, באתר ITIS (באנגלית) כימרה שטוחת חוטם, באתר NCBI (באנגלית) כימרה שטוחת חוטם, באתר Animal Diversity Web (באנגלית) כימרה שטוחת חוטם, באתר האנציקלופדיה של החיים (באנגלית) כימרה שטוחת חוטם, באתר GBIF (באנגלית)
חומר אפל (סדרת טלוויזיה)

חומר אפל (באנגלית: Dark Matter) היא סדרת טלוויזיה קנדית מסוגת המדע הבדיוני המבוססת על קומיקס באותו שם. יוצרי הקומיקס והסדרה הם ג'וזף מלוזי ופול מולי. שלוש עונותיה של הסדרה שודרו החל מיוני 2015 עד אוגוסט 2017 בערוצים Space ו-Syfy. שישה אנשים יוצאים מתוך תאי הקפאה בספינת חלל בשם "ראזה". הם לא זוכרים דבר על עברם עד לרגע שבו כל אחד מהם התעורר בתאו. הם מקצים לעצמם שמות מספרים מאחת עד שש, לפי סדר היציאה מהתאים. הם מוצאים אנדרואידית המתפעלת את ספינת החלל, וגם הזיכרון שלה מחוק כולו. השבעה מגלים שה"ראזה" הם צוות של שכירי חרב הידוע לשמצה ברחבי הגלקסיה. חברי הצוות מתגבשים בשנית ופותחים דף חדש בחייהם. מליסה אוניל - שתיים (2) / רבקה / פורשה לין אנת'וני למקי - שלוש (3) / מרקוס בון / טיץ' אלכס מלארי ג'וניור - ארבע (4) / ריו טצודה / ריו אישידה ג'ודל פרלנד - חמש (5) / דאס / אמלי קולברן זואי פלמר - אנדרואיד / סוקי / אירנה שו רוג'ר קרוס - שש (6) / גריפין ג'ונס / קאל ואריק מארק בנדייוויד - אחת (1) / ג'ייס קרוסו / דריק מוס מלאני ליברד - ניקס הרפר נטלי בראון - שרה אלן וונג - מיסאקי האן טורי היגינסון - המפקדת דלייני טרופל דייוויד ריצ'מונד-פק - המפקד ניימן שון סייפוס - דבון אנדרו מודי - טקו פונסי ג'ף טרביינן - ג'ון אנדרס אניס אסמר - וקסלר דייוויד היולט - טייבר קאלצ'ק מייק דופוד - ארקס נירו כריס הולדן-ריד - קייל קרקן ברנדן מארי - ויקטור מישקה ת'יבוד - אדריאן מארו איישה איסה - סולרה ויל ויטון - אלכסנדר רוק שלוש העונות של הסדרה צולמו בטורונטו, בירת אונטריו. רוב הסצנות צולמו באולפן סגור. מדיה וקבצים בנושא חומר אפל בוויקישיתוף אתר האינטרנט הרשמי של חומר אפל חומר אפל, ברשת החברתית פייסבוק חומר אפל, ברשת החברתית אקס (טוויטר) חומר אפל, ברשת החברתית אינסטגרם "חומר אפל", במסד הנתונים הקולנועיים IMDb (באנגלית) "חומר אפל", באתר נטפליקס "חומר אפל", באתר AllMovie (באנגלית) "חומר אפל", באתר Rotten Tomatoes (באנגלית) "חומר אפל", באתר Metacritic (באנגלית) "חומר אפל", במסד הנתונים הקולנועיים KinoPoisk (ברוסית) דף הסדרה באתר רשת Syfy
אותויה

אותויה (שם מדעי: Ottoia) הוא סוג של תולעת מהתקופה הראשונה בעידן הפלאוזואיקון, הקמבריון, אשר חיה בימים הקדומים, והיא מבין ראשוני התולעים שחיו מעולם. היא שייכת למערכה פריאפולידה (Priapulida) של תולעים ימיות. האותויה נתגלתה בפצלי ברג'ס, בהרי הרוקי של קולומביה הבריטית שבקנדה, קרוב לפארק הלאומי יוהו. מאובנים אלה שונים מכל תולעת חיה והיו בעלי מבנה מכווץ וגלילי בצורתו. התולעת המוזרה הגיע לאורך שמונה ס"מ בממוצע והייתה בעלת "חוטם" ארוך, באמצעותו שאבה טרף של חסרי חוליות קטנים ממנה, כגון טרילוביטים קטנים ופרוק הרגליים הקדום סידניאה (Sidneyia). כמה מהמאובנים מוכיחים שהייתה גם קניבלית. ל"חוטם" היה מבנה קוצני ומשונן לאורכו ובחלקו הפנימי היו מעין "שיניים" מחוזקות. האותויה הייתה קבורה רוב זמנה בחולות המוצפים בגאות ובעת השפל הייתה מתכנסת במחילה דמוית האות "U" האנגלית. מראה ההאותויה, שהייתה קטנה מאוד, שימש ליצירת מודלים של תולעים טורפות בסרטים "בראשית" של BBC ו"קינג קונג" (2005), וכן בסרט האימה "Deep Rising". מדיה וקבצים בנושא אותויה בוויקישיתוף אותויה, באתר האנציקלופדיה של החיים (באנגלית) אותויה, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
מרדכי זיסקינד מסטריא

רבי מרדכי זיסקינד סג"ל לנדא (ה'תקמ"ה, 1784 - י"ב בניסן ה'תרט"ו, 31 במרץ 1855) היה רב בעיר סטרי שבמחוז לבוב במערב אוקראינה, תלמידו של רבי אורי מסטרעליסק. נודע כאחד מגדולי הלוחמים בתנועת ההשכלה. נולד בשנת תקמ"ה בעיר גאליגור לרבי יואל משה שהיה אב בית דין בעיירות גאליגור ולינסק. נקרא על שם סבו רבי מרדכי זיסקינד מרוטנבורג מחבר השו"ת "מהר"ם זיסקינד". למד תורה מאביו. נישא לבריינדל בתו של רבי אברהם יוסף תאומים שהיה אב בית דין בבורשטין, ועבר לגור קרוב לחותנו. בשנות מגוריו בבורשטיין, נהג לנסוע לליסא ללמוד מפי רבי יעקב לורברבוים (בעל "נתיבות המשפט"), וללבוב, ללמוד מפי רבי יעקב משולם אורנשטיין (בעל "ישועות יעקב"). עובדת היותו חסיד לא הפריעה לו בקשריו עם רבו בעל "נתיבות המשפט", והוא אף זכה לכבוד אצלו. כן היה מתלמידי רבי אורי קלוגהופט מסטרעליסק וזכה להערכה ממנו, כן היה מתפלל בהתלהבות כדוגמת רבו. הסתופף גם בחצרות רבי ישראל מרוז'ין ורבי מאיר מפרמישלן. רבנים שונים היו מספרים בשבחו ביניהם רבי חיים הלברשטאם מצאנז רבי דוד הגר מזאבלטוב ומחותנו רבי צבי הירש מרימנוב. אחר פטירת חותנו בשנת תקפ"ה נתמנה לכהן תחתיו ברבנות העיר בורשטין, לאחר מכן עבר לכהן ברבנות העיר סטאניסלאב. בשנת תקצ"ב אחרי פטירת רבי יעקב לורברבוים מילא את מקומו בעיר סטרי, שם נהג ברבנות ואדמורו"ת. כן נמנה מתלמידיו של רבי יעקב יוקל הירש אב"ד ניימארקט מחבר ספר בית יעקב, ושל רבי יעקב אב"ד רימילוב, וכן של רבי בנימין זאב אב"ד ז'ימיגראד, שאלות שונות מגדולי דורו הופנו אליו והשיב תשובות בכל אזור גאליציה. נפטר בשבת פרשת צו - שבת הגדול י"ב בניסן ה'תרט"ו, 31 במרץ 1855, ונטמן בבית הקברות העתיק בסטריא על יד ציון רבי יעקב לורברבוים. רבים עלו להתפלל על קברו עד השואה אז נחרש בית הקברות כולו ומקום ציונו לא נודע. העלה את חידושו תורתו על הכתב אך אלו אבדו בצוק העתים. יסודות תורתו מובאים בין ספרי נכדו רבי נפתלי הירץ סג"ל לנדא אב"ד סטרעליסק, ובפרט בספרו 'אהבת ציון' על מגילת איכה, בהם עולה כי עיקר עבודתו הייתה עבודת האמת. דברי תורתו ותולדותיו נלקטו בספר עטרת מרדכי. רבי יואל משה סג"ל לנדא מיאברוב. רבי יוקל סג"ל לנדא אב"ד דוקלא. רבי מאיר סג"ל לנדא אב"ד בארשטין. מרת חיה סאשיא, זוגת רבי אריה לייבוש קאנער מרימנוב. הרב יקותיאל אריה קמלהאר, דור דעה: ארבע תקופות גאוני בתראי, פיעטרקוב, תרצ"ה, עמ' קפ"ו–קפ"ז מאיר וונדר, אנציקלופדיה לחכמי גליציה ג, עמ' 664 ספר עטרת מרדכי - מכון מרגניתא דרבי מאיר, בני ברק תשע"ו. ספר טל אורות. ספר אמרי קדוש - ליקוטים מהשרף מסטרעליסק. אנציקלופדיה לחכמי גליציה - הרב מאיר ונדר ראה ספר חקר הלכה, לנכדו רבי נפתלי הירץ סג"ל לנדא אב"ד סטרעליסק. הספר, במאגר הספרים הסרוקים של הספרייה הלאומית.
טיסת לילה (פירושונים)

האם התכוונתם ל... טיסת לילה (אנ') – טיסה הנמשכת לאורך הלילה (בדומה לרכבת לילה) טיסת לילה (ספר) – נובלה מאת אנטואן דה סנט-אכזופרי (1931) טיסת לילה (סרט, 1933) (אנ') – סרט דרמה אמריקאי המבוסס על ספרו של אנטואן דה סנט-אכזופרי טיסת לילה (סרט, 2005) (אנ') – מותחן פסיכולוגי אמריקאי
ברוריה זבולוני

ברוריה זבולוני (נולדה בשנת 1958) היא רבנית ישראלית. ידועה בשם 'הבוררת'. היא משמשת כבוררת בסכסוכים שונים כולל סכסוכים שמעורבים בהם ראשי העולם התחתון בישראל. נולדה לשלום ואסתר איפרגן בנתיבות. בילדותה התגוררה בביתו של הרב יצחק אביחצירא הבאבא-חאקי. בנערותה למדה בבני ברק בסמינר אור-החיים, נישאה ועברה לגור בירושלים. אביה נולד במרוקו, במחוז תרודאנת שבעמק הסוס, גדל בכפר תיזנית ועסק בסחר בבדים. המשפחה עלתה לישראל בשנת ה'תשי"ז. האב עסק בלימוד זוהר והתקרב אל הבאבא סאלי. הוא נפטר בח' בתמוז ה'תשנ"ד. על שמו נקראו רחובות בערים רמלה ונתניה. לאחר מות אביה הופצו שמועות על גדלותו בתורת הנסתר, ואחיה, הרב יעקב ישראל שלימים כונה 'הרנטגן', התפרסם כמקובל וחצרו בנתיבות גדלה. זבולוני התפרסמה כרבנית מייעצת וכבוררת ומגשרת בין סכסוכים שונים. בביתה יש בית כנסת קטן והיא מקבלת קהל בחדר הצמוד אליו. בכתבות שהתפרסמו אודותיה נטען כי בביתה עשויים להיפגש מן הצד האחד העבריינים המסוכנים ביותר בישראל ומן הצד השני אנשי משטרה ורופאים בולטים. בריאיון היא אמרה שהיא מקפידה לא לקבל תשלום עבור הגישורים שלה – יש קופה בבית הכנסת, וכל החפץ תורם כרצונו. בשנת 2012 נכנסה זבולוני לשותפות במפעיל הסלולרי Hallo 015. בתה של זבולוני, שרי, הייתה משנה למנכ"ל, וברוריה זבולוני החזיקה 23% ממניותיה. החברה ניסתה לשווק שיחות מחוץ לישראל וחבילות שיחות סלולריות. החברה קרסה, ולבסוף נרכשה על ידי רמי לוי תקשורת. בדוח שכתבו מפרקי החברה התברר כי בחברה הועסקו ברמות שכר גבוהות מקורבים לבעלי השליטה, רובם חסרי ניסיון מתאים. היא נשואה ואם לשמונה. ביתה מתואר כצנוע ושונה מבתים של מקובלים ורבנים אחרים, עם זאת, ב-2013 דורגה במקום העשירי בין הרבנים העשירים בישראל, על דירוג זה הגיבה כי הוא שגוי לגמרי: "חוץ מבית עם משכנתא אין לי כלום". אמיר זוהר, הבוררת, באתר הארץ, 2 במאי 2006 אלי ביתאן, ‏מאורות הדור, בעיתון מקור ראשון יקי אדמקר‏, הבוררת של עולם הפשע: "הייתי רואה מי יחיה או ימות", באתר וואלה, 23 ביולי 2015 יניר יגנה, מעצמת הרנטגן: הרב סי-טי, הרב אולטרסאונד והבוררת, באתר הארץ, 31 ביולי 2009 על פי אתר האינטרנט של בנו הרנטגן, (מידע דומה באתר של נכדו יגאל שריקי). אמיר זוהר, הבוררת, באתר הארץ, 2 במאי 2006 איש הצללים של הלו: האקר שהסתבך בכל העולם נתי טוקר, כולם שואלים את עצמם מי האשה שישבה ליד שר התקשורת החדש. זו התשובה המפתיעה, באתר TheMarker‏, 11 ביולי 2019 יקי אדמקר‏, הבוררת של עולם הפשע: "הייתי רואה מי יחיה או ימות", באתר וואלה, 23 ביולי 2015 מי אתם - הרב איפרגן והרב אברג'ל ? *הדירוג ברשימה הנוצצת של הרבנים העשירים בישראל, באתר אקטואליק, ‏11/11/2013
אמרי לי כן

אמרי לי כן (באנגלית: Say Anything...) הוא סרט קומדיה רומנטית אמריקאי משנת 1989 שכתב וביים קמרון קרואו. עלילת הסרט, אשר מתרחשת בפרבר של העיר סיאטל, מתמקדת בתלמיד בית הספר התיכון הממוצע לויד דובלר (אותו מגלם ג'ון קיוזאק), שמנסה באופן בלתי סביר ליצור קשר עם התלמידה המצליחה, היפהפייה והחכמה דיאן קורט (אותה מגלמת איוני סקיי). לויד מנסה לכבוש את ליבה של קורט חרף התנגדות אביה המגונן בטרם דיאן תיסע ללמוד במכללה באנגליה. "אמרי לי כן", במסד הנתונים הקולנועיים IMDb (באנגלית) "אמרי לי כן", באתר נטפליקס "אמרי לי כן", באתר AllMovie (באנגלית) "אמרי לי כן", באתר Rotten Tomatoes (באנגלית) "אמרי לי כן", באתר Box Office Mojo (באנגלית) "אמרי לי כן", באתר Metacritic (באנגלית) "אמרי לי כן", באתר דיסני+ סרטים (באנגלית) "אמרי לי כן", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.
קטן עליו

קטן עליו (באנגלית: Elf) הוא סרט קומדיה אמריקאי משנת 2003 בבימויו של ג'ון פאברו על פי תסריט מאת דוד ברנבאום. בסרט מככבים ויל פרל, ג'יימס קאן, זואי דשנל, מרי סטינבורגן, דניאל טיי, אד אסנר ובוב ניוהארט. הסרט, שהופק בתקציב של 33 מיליון דולרים, יצא לאקרנים בארצות הברית ב-7 בנובמבר 2003 וגרף מעל ל-220 מיליון דולרים ברחבי העולם. על בסיס עלילת הסרט הופק ב-2010 המחזה בברודוויי "Elf: The Musical" וב-2014 סרט הסטופ-מושן של NBC "Elf: Buddy's Musical Christmas". הסרט נחשב כיום לאחד מסרטי חג המולד הפופולריים ביותר בכל הזמנים. עלילת הסרט מתמקדת בבאדי, אדם שהגיע בטעות לקוטב הצפוני, לאחר שהתגנב כתינוק לשק של סנטה קלאוס בבית היתומים בו גדל. באדי אומץ וגדל בקוטב הצפוני אצל האלפים, כאחד מהעוזרים של סנטה קלאוס. לאחר שהוא מגלה כאדם מבוגר שהוא בן אנוש הוא מחליט לצאת לעיר ניו יורק על מנת לאתר את אביו הביולוגי וולטר הובס (ג'יימס קאן). ויל פרל - באדי הובס, "באדי השדון" ג'יימס קאן - וולטר הובס, אביו הביולוגי של באדי זואי דשנל - ג'ובי, מושא אהבתו של באדי מרי סטינבורגן - אמילי הובס, אמו הביולוגית של באדי דניאל טאי - מייקל הובס, בנם של וולטר ואמילי ואחיו החצוי של באדי בוב ניוהארט - אבא שדון, אביו המאמץ של באדי אדוארד אסנר - סנטה קלאוס פייזון לאב - וונדה פיטר דינקלג' - מיילס פינץ' איימי סדריס - דב, המזכירה של וולטר מייקל לרנר - מר גרינווי, הבוס הקולני של וולטר אנדי ריכטר - מוריס קייל גאס - יוג'ין דאפרי ארטי לאנג - סנטה מזויף ג'ון פאברו - דוקטור בן לאונרדו לאון רדבון - לאון איש השלג, איש שלג אשר גר בקוטב הצפוני ריי האריהאוסן - גור דב קוטב ג'ון פאברו - תינוק ניבתן, מר חדשן ותוכי ים קרח מדיה וקבצים בנושא קטן עליו בוויקישיתוף אתר האינטרנט הרשמי של קטן עליו "קטן עליו", במסד הנתונים הקולנועיים IMDb (באנגלית) "קטן עליו", באתר נטפליקס "קטן עליו", באתר AllMovie (באנגלית) "קטן עליו", באתר Rotten Tomatoes (באנגלית) "קטן עליו", באתר Box Office Mojo (באנגלית) "קטן עליו", באתר Metacritic (באנגלית) "קטן עליו", באתר אידיבי "קטן עליו", באתר Hulu סרטים (באנגלית) "קטן עליו", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
שיוויזם

שיוויזם (בסנסקריט: शैव पंथ) היא אחת המסורות העתיקות של ההינדואיזם אשר מאמיניה מתמקדים בפולחן האל שיווה. תפיסת השיוויזם היא שהאל שיווה מבצע חמש פעולות - יצירה, שימור, פירוק, חסד מסתיר וחסד חושף. כל אחת מחמש הפעולות תואמת לשם ולצורה של שיווה. הוא האל העליון העומד מעל כל הפעילויות. לשיוויזם מיליוני מאמינים ואלפי מקדשים ומנזרים בהודו. שיוויזם פופולרי במיוחד כיום בדרום הודו, בקשמיר, בנפאל ובסרי לנקה. ואראנסי מהווה את העיר הקדושה ביותר בשיוויזם. מדיה וקבצים בנושא שיוויזם בוויקישיתוף שיוויזם, באתר אנציקלופדיה בריטניקה (באנגלית) שייויזם, דף שער בספרייה הלאומית ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
מאפיינים מיניים

מאפיינים מיניים או סימנים מיניים הם תכונות פיזיות או התנהגותיות של אורגניזם (בדרך כלל של אורגניזם בעל דו־צורתיות זוויגית) אשר מעידים על המין הביולוגי שלו. אלו יכולים לכלול איברי מין המשמשים לרבייה (המכונים גם מאפייני מין ראשיים), וסממני מין משניים שמבדילים בין הזוויגים של מין, אך אינם חלק ישיר של מערכת הרבייה. אצל בני אדם, ניתן להבחין בין איברי מין או מאפיינים מיניים ראשיים, שאיתם אדם נולד, לבין מאפייני מין משניים (אנ'), המתפתחים בשלב מאוחר יותר בחיים, בדרך כלל במהלך ההתבגרות. הפיתוח של שניהם נשלט על ידי הורמוני מין. הורמונים המבטאים שוני מיני בבני אדם כוללים: אסטרוגן פרוגסטרון אנדרוגנים כמו טסטוסטרון אצל חסרי חוליות וצמחים, הרמפרודיטים (פרטים שיש להם תכונות מיניות זכריות ונקביות בעת ובעונה אחת או במהלך מחזור החיים שלהם) נפוצים, ובמקרים רבים, הנורמה. בזנים אחרים של יצורים רב תאיים (כגון פטריות) המאפיינים המיניים יכולים להיות הרבה יותר מורכבים, ועשויים לכלול הרבה יותר משני מינים. רבייה הטרונורמטיביות Sexual Characteristics, ScienceDirect OUTLINE OF MALE AND FEMALE SEX CHARACTERISTICS, mansfieldct.org Sex hormone, Brittanica.com M.Kh. Chailakhyan, V.N. Khrianin, Kenneth V. Thimann (ע), תרגום: Vanya Loroch, Sexuality in Plants and Its Hormonal Regulation, London: Springer-Verlag, 1982, עמ' v ערך זה הוא קצרמר בנושא ביולוגיה ובנושא אנטומיה. אתם מוזמנים לתרום לוויקיפדיה ולהרחיב אותו.
קציעה (פירושונים)

האם התכוונתם ל... קציעה – דמות מקראית, בתו של איוב קציעה (קטורת) – מסממני קטורת הסמים קציעה – תאנה מיובשת בלשון חז"ל אישים קציעה כ"ץ (ילידת 1937) – היא סופרת ובלשנית ישראלית, חברת האקדמיה ללשון העברית קציעה עלון (ילידת 1971) – חוקרת ספרות, פעילה חברתית, אוצרת, מבקרת אמנות ובעלת הוצאת הספרים "גמא" קציעות (פירושונים)
לוויין מזג אוויר

לוויין מזג האוויר הוא גוף מלאכותי הסובב סביב כדור הארץ וממוקם 36,000 ק"מ מעל קו המשווה, תפקידו הוא לחזות את מזג האוויר בכדור הארץ באופן שוטף. לוויין מזג האוויר מצלם את כדור הארץ באורכי גל שונים, וכך מתאפשר לאתר תופעות מזג אוויר שונות וסוגי עננות. (אנ') ב-18 בנובמבר 2017 שוגרו לחלל הלוויין NOAA-20 אבל שונה לשם jpss-1, מאותה סדרה של לוויינים ישוגר גם jpss-2 בשנת 2022, jpss-3 ישוגר משנת 2026 והלוויין jpss-4 בשנת 2031. jpss1 - עוזר לזהות שינויי אקלים, לאתר שטחים של קור קיצוני באטמוספירה העליונה העלולים לסכן את התעופה המסחרית ולחזות את מזג האוויר ל-7 ימים. jpss2 - ימדוד תנאים אטמוספיריים: יבשתיים ואוקיינים, כולל טמפרטורות של פני הים, צמחייה, עננים, גשמים, שלג וכוסות קרח. מדיה וקבצים בנושא לוויין מזג אוויר בוויקישיתוף לוויין מזג אוויר, באתר אנציקלופדיה בריטניקה (באנגלית) לוויינים מטאורולוגיים, דף שער בספרייה הלאומית מהו לוויין מזג אוויר, באתר www.ims.gov.il JPSS Series Satellites: NOAA-20 | NOAA National Environmental Satellite, Data, and Information Service (NESDIS), www.nesdis.noaa.gov Kay Grinter, NASA Awards Launch Services Contract for JPSS-2 Mission, NASA, ‏2017-03-03
האוניברסיטה לשפות של אזרבייג'ן

האוניברסיטה לשפות של אזרבייג'ן (באזרית: Azərbaycan Dövlət Dillər Universiteti) ממוקמת בעיר באקו, בירת אזרבייג'ן, והיא אוניברסיטה ממשלתית הכפופה למשרד החינוך של המדינה. לימודי שפות זרות החלו באזרבייג'ן הסובייטית בשנת 1937, כאשר במכון למורים נפתחה פקולטה לשפות זרות. בשנת 1948 הפקולטה אורגנה מחדש והוקם מכון למורים לשפות זרות. בשנת 1959 המוסד אוחד עם מכון לשפה רוסית וספרות. בשנת 1973 הוקם מכון לשפות שבשנת 2000 שינה את שמו לשם הנוכחי. האוניברסיטה כוללת 5 פקולטות: פקולטה לחינוך - מרכזות לימודי אנגלית, גרמנית וצרפתית פקולטה ליחסים בינלאומיים פקולטה לפילולוגיה - בעבר "הפקולטה לפילולוגיה ועיתונאות", מתמקדת בחקר הבלשנות בשפות שונות ובהן אנגלית, צרפתית, גרמנית, רוסית, אזרית. פקולטה לתרגום - כוללת את המחלקות לאנגלית, גרמנית, ספרדית, צרפתית ואיטלקית. כיום לומדים בה 560 סטודנטים לתואר ראשון, הלימודים נערכים בשפות אזרית ורוסית. פקולטה להשתלמויות באוניברסיטה פועלות מספר מעבדות מחקר בתחומים כגון שפות, תרבות וחינוך: מעבדת המחקר ללימודים אזרים – נוסדה בשנת 2017, מתמקדת במחקר של האידאולוגיה, הערכים, והתרבות של העם האזרי, וכן סוגיות פוליטיות וחברתיות. בין מטרות המעבדה לחשוף סטודנטים בינלאומיים לתרבות וההיסטוריה האזרית. מעבדת המחקר ללימודי תרגום – נוסדה בשנת 2017, צוות המחקר מתמקד בסוגיות בתרגום ובבלשנות. מעבדת המחקר לרב תרבותיות – במעבדה זו מתמקד המחקר בתחום הרב תרבותיות והסובלנות בחינוך ובתרבות האזרית. מדיה וקבצים בנושא האוניברסיטה לשפות של אזרבייג'ן בוויקישיתוף אתר האינטרנט הרשמי של האוניברסיטה לשפות של אזרבייג'ן (באנגלית) האוניברסיטה לשפות של אזרבייג'ן, ברשת החברתית פייסבוק האוניברסיטה לשפות של אזרבייג'ן, ברשת החברתית אינסטגרם האוניברסיטה לשפות של אזרבייג'ן, סרטונים בערוץ היוטיוב Education - Bachelor's programs, Azerbaijan University of Languages The History of the Faculty of Philology, Azerbaijan University of Languages Faculty of Translation, Azerbaijan University of Languages Academic Research, Azerbaijan University of Languages ערך זה הוא קצרמר בנושא אוניברסיטאות ומכללות ובנושא אזרבייג'ן. אתם מוזמנים לתרום לוויקיפדיה ולהרחיב אותו.